Εφαρμογή του ερωτηματολογίου Diabetes Eating Problem Survey- Revised, DEPS-R για την ανίχνευση της «διαβουλιμίας» σε παιδιά και εφήβους ελληνικής καταγωγής με σακχαρώδη διαβήτη τύπου 1
Creators: name: Οικονόμου, Αναστασία Ζαφειρίου
Publisher: name: Aristotle University of Thessaloniki
Year: 2024
Subjects: Έφηβοι
Σακχαρώδης Διαβήτης Τύπου 1
Διατροφικές διαταραχές
Διαβουλιμία
DEPS-R
Adolescents
Type 1 Diabetes Mellitus
Eating disorders
Diabulimia

description: Η ζωή με τον Σακχαρώδη Διαβήτη τύπoυ 1 μπoρεί μερικές φορές να είναι δύσκολη, καθώς ο ασθενής καλείται να διαχειριστεί ποικίλα ζητήματα, παράλληλα με την ινσουλινοθεραπεία, όπως τα θέματα της διατροφής και της διατήρησης ενός υγιούς σωματικού βάρους. Η διαχείριση των αναφερθέντων θεμάτων ειδικά στην παιδική και εφηβική ηλικία μπορεί να οδηγήσουν σε διαταραγμένες διατροφικές συμπεριφορές. Ο όρος «διαβουλιμία» αναφέρεται στη διατροφική διαταραχή κατά την οποία άτομα με Διαβήτη τύπου 1 επιλέγουν σκόπιμα να λαμβάνουν μικρότερη δόση ινσουλίνης προκειμένου να ελέγξουν το βάρος τους. Σύμφωνα με τα βιβλιογραφικά δεδομένα μεγάλο ποσοστό εφήβων με Σακχαρώδη Διαβήτη τύπου 1 διατρέχει τον κίνδυνο εμφάνισης ψυχοπαθολογιών συνοδευόμενες από διαταραχές πρόσληψής τροφής. Έως σήμερα, δεν έχει διεξαχθεί καμία έρευνα που να εξετάζει τον επιπολασμό των διατροφικών διαταραχών σε παιδιά και εφήβους με σακχαρώδη διαβήτη τύπου 1 στην Ελλάδα. Σκοπός της παρούσας έρευνας είναι να καταγράψει και να ανιχνεύσει, με τη χρήση του ερωτηματολογίου Diabetes Eating Problem Survey-Revised, (DEPS-R), την παρουσία της διαβουλιμίας σε παιδιά και εφήβους με σακχαρώδη διαβήτη τύπου 1 και να συμβάλλει στον εμπλουτισμό των δεδομένων εφαρμογής του ερωτηματολογίου σε ελληνικό παιδικό και εφηβικό πληθυσμό. Οι ασθενείς της παρούσας μελέτης με Σακχαρώδη Διαβήτη τύπου 1 και διάρκεια διαβήτη μεγαλύτερη του έτους, προήλθαν από τα Εξωτερικά Ιατρεία του Διαβήτη της Β΄ Παιδιατρικής Κλινικής, Αριστοτελείου Πανεπιστημίου Θεσσαλονίκης στο νοσοκομείο ΑΧΕΠΑ, της Α΄ Παιδιατρικής Κλινικής, Αριστοτελείου Πανεπιστημίου Θεσσαλονίκης στο νοσοκομείο Ιπποκράτειο Θεσσαλονίκης και της Γ΄ Παιδιατρικής Κλινικής στο Ιπποκράτειο Θεσσαλονίκης. Κλήθηκαν να συμπληρώσουν την ελληνική εκδοχή του ερωτηματολογίου DEPS-R το οποίο αποτελείται από 16 ερωτήσεις αυτοαναφοράς που σχετίζονται με τη στάση τους ως προς τη διαχείριση του σακχαρώδους διαβήτη. Αυτή η στάση εξετάσθηκε και σε σχέση με ανεξάρτητους παράγοντες, όπως σωματομετρικά χαρακτηριστικά (ύψος, βάρος, BMI, περίμετρος μέσης), τον τύπο της ινσουλινοθεραπείας που ακολουθούν, την αρτηριακή πίεση τη στιγμή της συμπλήρωσης του ερωτηματολογίου, τον ημερήσιο αριθμό γευμάτων, τον ημερήσιο αριθμό μετρήσεων σακχάρου στο αίμα με δακτυλοκέντηση, μία πρόσφατη τιμή μέτρησης γλυκοζυλιωμένης αιμοσφαιρίνης (HbA1c) και την αθλητική δραστηριότητα στην καθημερινή τους ζωή. Από την στατιστική ανάλυση βρέθηκε ότι το συνολικό σκορ DEPS-R δεν επηρεάζεται στατιστικά σημαντικά από τη συχνότητα άθλησης και τον τύπο ινσουλινοθεραπείας. Υπάρχει θετική συσχέτιση μεταξύ του συνολικού σκορ του ερωτηματολογίου και του ΔΜΣ όπως το ίδιο συμβαίνει και με την ηλικία. Επίσης, βρέθηκε ότι τα κορίτσια είχαν υψηλότερα σκορ DEPS-R σε σύγκριση με τα αγόρια, γεγονός που αποδεικνύει ότι το φύλο είναι σημαντικός προγνωστικός παράγοντας εμφάνισης διατροφικών διαταραχών. Η συσχέτιση μεταξύ του συνολικού σκορ DEPS-R και της πρόσφατης μέτρησης HbA1c ήταν θετική αλλά όχι στατιστικά σημαντική. Τα ευρήματα αυτά συνεισφέρουν στην κατανόηση των παραγόντων που σχετίζονται με την εμφάνιση διατροφικών διαταραχών σε παιδιά και εφήβους με Σακχαρώδη Διαβήτη Τύπου 1 και θα μπορούσαν να συμβάλλουν στην έγκαιρη ανίχνευση αυτών των διαταραχών με απώτερο σκοπό την πρόληψη σοβαρών επιπλοκών της νόσου και τη βελτίωση της ποιότητας ζωής των ασθενών με την έγκαιρη και κατάλληλη θεραπεία.
description: Living with type 1 diabetes mellitus (T1DM) can sometimes be challenging as patients must control various issues in addition to insulin therapy, such as dietary habits and maintaining a normal body weight. Managing these aspects, especially in childhood and adolescence, can lead to disordered eating behaviors. The term “diabulimia” refers to an eating disorder in which individuals with T1DM deliberately administer lower doses of insulin to control their weight. According to the literature, a significant percentage of adolescents with T1DM are at risk of developing psychopathologies accompanied by eating disorders. To date, no study has examined eating disorders in children and adolescents with T1DM in the Greek population. The purpose of this research is to document and detect the presence of diabulimia in children and adolescents with T1DM using the DEPS-R questionnaire and to contribute to the enrichment of data regarding its application in the Greek pediatric and adolescent population. The study participants, who had been diagnosed with T1DM for more than one year, were recruited from the Diabetes Outpatient Clinics of the Second Department of Pediatrics of Aristotle University of Thessaloniki at AHEPA University General Hospital, the First Department of Pediatrics of Aristotle University of Thessaloniki at Ιppokration Hospital, and the Third Department of Pediatrics of Aristotle University of Thessaloniki at Ippokration Hospital. They were asked to complete the Greek version of the Diabetes Eating Problem Survey-Revised, (DEPS-R) questionnaire, which consists of 16 self-reported questions related to their attitudes toward managing diabetes. The responses were analyzed in relation to independent variables such as anthropometric characteristics (height, weight, BMI, waist circumference), type of insulin therapy, blood pressure at the time of completing the questionnaire, daily number of meals, daily number of blood glucose measurements using finger pricks, a recent measurement of glycated hemoglobin (HbA1c), and physical activity in their daily lives. The statistical analysis revealed that the total DEPS-R score is not significantly affected by the frequency of physical activity and the type of insulin therapy. There is a positive correlation between the total DEPS-R score and BMI as well as age. Additionally, girls had higher DEPS-R scores compared to boys, indicating that gender is an important predictive factor. The correlation between the total DEPS-R score and the recent HbA1c measurement was positive but not statistically significant. These findings contribute to the understanding of the factors associated with the development of eating disorders in children and adolescents with T1DM and could aid in the early detection of these disorders with the ultimate goal of preventing severe complications of the disease and improving the quality of life of patients through timely and appropriate treatment.